*Projekts*

Jelgavas novada dome

**LĒMUMS**

Jelgava

2024.gada \_\_.septembrī Nr.\_\_

**Par Jelgavas novada teritorijas plānojuma (administratīvajai teritorijai līdz 30.06.2021.) 6.redakcijas pilnveidošanu un nodošanu publiskajai apspriešanai**

Jelgavas novada dome 2024.gada 24.aprīlī pieņēma lēmumu Nr.11 (protokols Nr.9/2024) “Par Jelgavas novada teritorijas plānojuma (administratīvajai teritorijai līdz 30.06.2021.) un vides pārskata 6.redakcijas nodošanu publiskai apspriešanai un institūciju atzinumu saņemšanai” ar kuru izstrādātā Jelgavas novada teritorijas plānojuma (administratīvajai teritorijai līdz 30.06.2021.) (turpmāk – Teritorijas plānojums) un vides pārskata 6.redakcija nodota publiskajai apspriešanai sabiedrībai un institūcijām.

Teritorijas plānojuma un vides pārskata 6.redakcijas publiskā apspriešana notika no 2024.gada 13.maija līdz 2024.gada 14.jūnijam. 2024.gada 27.maijā plkst.18.00 hibrīdrežīmā tika organizēta publiskās apspriešanas sanāksme.

Publiskās apspriešanas laikā par sagatavoto Teritorijas plānojuma un vides pārskata 6.redakciju tika pieprasīts sniegt atzinumus 26 institūcijām. Tika saņemti 22 pozitīvi institūciju atzinumi un 3 negatīvi institūciju atzinumi. 1 institūcija savu atzinumu nesniedza. Publiskās apspriešanas laikā saņemti 16 sabiedrības pārstāvju iebildumi ar izteiktiem priekšlikumi funkcionālo zonu un applūstošās teritorijas izmaiņām. Neviens no priekšlikumiem netiek ņemts vērā un izmaiņas dokumentos netiek veiktas.

Ņemot vērā to, ka ar institūcijām, kas sniedza negatīvus atzinumus, vairākās atsevišķās sanāksmēs neizdevās rast kompromisu par izvirzītajiem iebildumiem un to neņemšanu vērā, vai novēršanu veicot redakcionālus precizējumus, Teritorijas plānojuma 6.redakcijas dokumenti ir jāpilnveido un pilnveidotā redakcija jānodod publiskajai apspriešanai, jo veicamās izmaiņas skar trešo personu intereses.

Detalizēts izvērtējums par publiskās apspriešanas norisi, publiskās apspriešanas rezultātu izvērtējumu, tostarp institūciju atzinumiem, sabiedrības pārstāvju iebildumiem/priekšlikumiem, kā arī izmaiņām, kuras veiktas pilnveidotajā redakcijā, ir sniegtas izstrādes vadītājas ziņojumā par publiskās apspriešanas laikā saņemto priekšlikumu un institūciju atzinumu izvērtēšanu un to vērā ņemšanu vai noraidīšanu, norādot noraidījuma pamatojumu, un redakcijas pilnveidošanu (pielikumā). Minētais ziņojums ir sagatavots pamatojoties uz Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 86. un 86.1 punktiem.

Ņemot vērā iepriekš minēto, pamatojoties uz Teritorijas attīstības plānošanas likuma 12.panta pirmo daļu, 23.panta pirmo un otro daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 5.12.apakšpunktu, 86., 87., 90.punktu, 88.2.apakšpunktu, Jelgavas novada dome **nolemj**:

1. Pilnveidot Jelgavas novada teritorijas plānojuma (administratīvajai teritorijai līdz 30.06.2021.) 6.redakciju, atbilstoši publiskās apspriešanas rezultātiem.
2. Nodot publiskai apspriešanai un institūciju atzinumu saņemšanai pilnveidoto Jelgavas novada teritorijas plānojuma (administratīvajai teritorijai līdz 30.06.2021.) 7.redakciju.
3. Noteikt, ka publiskā apspriešana pilnveidotajai Jelgavas novada teritorijas plānojuma (administratīvajai teritorijai līdz 30.06.2021.) 7.redakcijai tiek organizēta hibrīdrežīmā.
4. Noteikt, ka pilnveidotās Jelgavas novada teritorijas plānojuma (administratīvajai teritorijai līdz 30.06.2021.) 7.redakcijas publiskās apspriešanas termiņš ir trīs nedēļas.
5. Uzdot Teritorijas plānojuma izstrādes vadītājai ievietot paziņojumu par Jelgavas novada teritorijas plānojuma (administratīvajai teritorijai līdz 30.06.2021.) 7.redakcijas nodošanu publiskai apspriešanai Teritorijas attīstības plānošanas informācijas sistēmā, un pašvaldības Sabiedrisko attiecību nodaļai ievietot paziņojumu pašvaldības tīmekļa vietnē https://www.jelgavasnovads.lv/lv un nodrošina informācijas pieejamību citos sabiedrībai pieejamos veidos.
6. Uzdot Teritorijas plānojuma izstrādes vadītājai sadarbībā ar izstrādātāju organizēt publisko apspriešanu un publiskās apspriešanas sanāksmi.

Domes priekšsēdētāja p.i. I.Dolgova

K.Tumova, 22334212